# **De to hovedpunkter:**

Helhedsbedømmelsen lægger særlig vægt

* på matematisk korrekthed,
* på om tankegangen fremgår klart af besvarelsen.

# **Matematikkens ”MILF” - de fire krav**

Bedømmelsen af hver opgave lægger særlig vægt på disse fire punkter:

* ***Metode****:
Redegørelse og dokumentation for metode*Besvarelsen skal indeholde en redegørelse for den anvendte løsningsstrategi med dokumentation i form af et passende antal mellemregninger *eller* matematiske forklaringer på metoden, når et matematisk værktøjsprogram anvendes.
* ***Illustrationer****:
Figurer, grafer og andre illustrationer*

Besvarelsen skal indeholde hensigtsmæssig brug af figurer, grafer og andre illustrationer, og der skal være tydelige henvisninger til brug af disse i den forklarende tekst.

* ***Layout****:*

*Notation og layout*Besvarelsen skal i overensstemmelse med god matematisk skik opstilles med hensigtsmæssig brug af symbolsprog, og med en redegørelse for den matematiske notation, der indføres og anvendes, og som ikke kan henføres til standardviden.

* ***Formidling:***

*Formidling og forklaring
Besvarelsen af rene matematikopgaver* skal indeholde en angivelse af givne oplysninger og korte forklaringer knyttet til den anvendte løsningsstrategi beskrevet med brug af almindelig matematisk notation. Besvarelsen af opgaver, der omhandler matematiske modeller, skal indeholde en kort præsentationen af modellens kontekst, herunder betydning af modellens parametre. De enkelte delspørgsmål skal afsluttes med en præcis konklusion præsenteret i et klart sprog i relation til konteksten.

# **MILF-tjeklisten**

* ***Metode****:
Redegørelse og dokumentation for metode*Besvarelsen skal indeholde en redegørelse for den anvendte løsningsstrategi med dokumentation i form af et passende antal mellemregninger *eller* matematiske forklaringer på metoden, når et matematisk værktøjsprogram anvendes.

Jeg har husket at:

1. skrive forklarende tekst.
2. bruge et passende antal mellemregninger (hverken for få eller for mange).
3. forklare, hvordan jeg har benyttet mit CAS-værktøj: Hvilket matematisk problem løser CAS-værktøjet og hvordan? (Fx isolering af en variabel i en ligning).
4. fortælle hvilken type regression, jeg har lavet, ved regressionsopgaver.
* ***Illustrationer****:
Figurer, grafer og andre illustrationer*

Besvarelsen skal indeholde hensigtsmæssig brug af figurer, grafer og andre illustrationer, og der skal være tydelige henvisninger til brug af disse i den forklarende tekst.

Jeg har husket at:

1. tegne den eller de figurer (fx trekanter), jeg arbejder med i en geometriopgave.
På figuren/trekanten har jeg afsat relevant information om vinkler og sider.
2. skrive relevant tekst til **alle** mine figurer og grafer - også til regression.
3. skrive variabelnavn og enheder på akserne i koordinatsystemer (evt. under figuren)
4. begrænse grafer, så de kun er tegnet i det interval, hvor funktionerne er defineret.
* ***Layout****:*

*Notation og layout*Besvarelsen skal i overensstemmelse med god matematisk skik opstilles med hensigtsmæssig brug af symbolsprog, og med en redegørelse for den matematiske notation, der indføres og anvendes, og som ikke kan henføres til standardviden.

Jeg har husket at:

1. navngive/definere de variable og konstanter, jeg bruger.
2. præsentere formler inden brug.
3. skriv ”pæn matematik” (undgå fx \*, :, ^ osv.)
4. skille tekst og beregninger ad, fx med linjeskift.
5. bruge lighedstegn (rigtigt)!
* ***Formidling:***

*Formidling og forklaring
Besvarelsen af rene matematikopgaver* skal indeholde en angivelse af givne oplysninger og korte forklaringer knyttet til den anvendte løsningsstrategi beskrevet med brug af almindelig matematisk notation. Besvarelsen af opgaver, der omhandler matematiske modeller, skal indeholde en kort præsentationen af modellens kontekst, herunder betydning af modellens parametre. De enkelte delspørgsmål skal afsluttes med en præcis konklusion præsenteret i et klart sprog i relation til konteksten.

Jeg har husket at:

1. formulere en indledende tekst - med egne ord - der præsenterer relevant information.
2. præsentere modellens kontekst og angive modellens variable - med enheder.
3. rent faktisk at svare på det, der blev spurgt om.
4. angive resultater med korrekte enheder.
5. markere min konklusion tydeligt.